ΓΡΑΠΤΗ ΕΡΩΤΗΣΗ E-4028/00

υποβολή: Angelika Niebler (PPE-DE) προς την Επιτροπή

(21 Δεκεμβρίου 2000)

Θέμα: Εναρμόνιση του δικαίου της διαφήμισης στην Ευρωπαϊκή Κοινότητα

Το Μάιο αυτού του χρόνου εγκρίθηκε από το Ευρωπαϊκό Κοινοβούλιο σε δεύτερη ανάγνωση η οδηγία για το ηλεκτρονικό εμπόριο. Βασικό στοιχείο της οδηγίας για το ηλεκτρονικό εμπόριο είναι η στην οδηγία αυτή θεμελιούμενη αρχή της χώρας προέλευσης, σύμφωνα με την οποία η μέσω του διαδικτύου δραστηριοποιούμενοι φορείς παροχής αγαθών καιπηρεσιών πρέπει να τηρούν καταρχήν μόνο αυτές τις διατάξεις περί διαφημίσεων, οι οποίες ισχύουν στην εκάστοτε χώρα προέλευσης. Ενόψει των διαφορετικών διατάξεων του δικαίου των διαφημίσεων στα κράτη μέλη μπορεί αυτό να οδηγήσει στα κράτη με αυστηρές διατάξεις περί διαφημίσεων όπως η Ομοσπονδιακή Δημοκρατία της Γερμανίας σε δυσμενή διάκριση εις βάρος των ημεδαπών.

Στην Ομοσπονδιακή Δημοκρατία της Γερμανίας απαντώνται οι αυστηρές διατάξεις του δικαίου περί διαφημίσεων ιδίως στο νόμο περί εκπτώσεων και στις διατάξεις περί πρόσθετων παροχών. Ιδίως οι ρυθμίσεις των γερμανικών διατάξεων περί πρόσθετων παροχών, σύμφωνα με τις οποίες η προσφορά μιας πρόσθετης παροχής δεν μπορεί να εξαρτηθεί από την αγορά του κυρίου αγαθού εμφανίζονται κατά την διάθεση εμπορευμάτων μέσω του διαδικτύου ως απαράδεκτη παρακώλυση της ελεύθερης κυκλοφορίας των εμπορευμάτων. Η ευρεία αυτή απαγόρευση περιλαμβάνει και παροχές και εγγυήσεις, οι οποίες είναι συνήθεις στις συναλλαγές σε άλλα κράτη μέλη και ευρέως διαδεδομένες ως μέσο εμπορίας (π.χ. αγόρασε ένα, πάρε άλλο ένα δωρεάν). Με τον τρόπο αυτό βρίσκονται σε μειονεκτική θέση ιδίως γερμανοί καταναλωτές, οι οποίοι πρέπει να παραιτηθούν πρόσθετων παροχών καιφίστανται δυσμενή μεταχείριση στη Γερμανία εγκατεστημένες επιχειρήσεις έναντι αλλοδαπών προσφερόντων.

Ιδιαίτερα σαφώς φάνηκαν οι αρνητικές επιπτώσεις στην εσωτερική αγορά σε μία προσφάτως δημοσιευθείσα απόφαση του Εφετείου του Saarbrcken. Στην απόφαση αυτή αναφέρεται ότι μία ισόβια εγγύηση που χορηγεί μία επιχείρηση για προϊόντα, συνιστά παραβίαση των διατάξεων περί πρόσθετων παροχών και για το λόγο αυτό απαγορεύεται στη Γερμανία. Η εγγύηση αυτή χορηγήθηκε από την εν λόγω επιχείρηση σ' αυτή τη μορφή σε όλα τα κράτη μέλη και πέραν αυτών σε παγκόσμιο επίπεδο.

Ερωτώ ενόψει αυτής της προφανούς διακριτικής μεταχείρισης των ημεδαπών την Επιτροπή, σε ποιο βαθμό διαβλέπει αυτή την ανάγκη εναρμόνισης του δικαίου περί διαφημίσεων εντός της Κοινότητας και σε ποιο μέτρο έχει αυτή προκαλέσει ή θα προκαλέσει οδηγίες για την προετοιμασία της εναρμόνισης. Περαιτέρω ερωτάται με την παρούσα, εάν η Επιτροπή ενόψει αυτών των διατάξεων του κανονισμού περί πρόσθετων παροχών που παρακωλύουν τον διαμεθοριακό ανταγωνισμό θα λάβει κατάλληλα μέτρα κατά της Ομοσπονδιακής Δημοκρατίας της Γερμανίας.

Απάντηση του κ. Bolkestein εξ ονόματος της Επιτροπής

(13 Μαρτίου 2001)

Όπως ανακοινώθηκε στην Πράσινη Βίβλο σχετικά με τις εμπορικές επικοινωνίες(1) και στην ανακοίνωση συνέχειας που ακολούθησε(2), η Επιτροπή γνωρίζει, εδώ και αρκετό καιρό, ότι οι διαφορετικές νομοθετικές ρυθμίσεις των κρατών μελών σχετικά με τις εμπορικές επικοινωνίες (που περιλαμβάνουν τη διαφήμιση, το μάρκετινγκ, τις δημόσιες σχέσεις, την προώθηση των πωλήσεων, καθώς και τη χορηγία) έχουν ουσιαστικό αρνητικό αντίκτυπο στη λειτουργία της Εσωτερικής Αγοράς.

Η Επιτροπή, στο πλαίσιο της πολιτικής της σχετικά με τις εμπορικές επικοινωνίες, θαποβάλει στις αρχές του έτους ανακοίνωση σχετικά με την προώθηση των πωλήσεων στην Εσωτερική Αγορά, η οποία θα ορίζει σε ποιους τομείς θεωρείται ότιπάρχει ανάγκη εναρμόνισης των ρυθμίσεων περί προώθησης των πωλήσεων, προκειμένου να βελτιωθεί η λειτουργία της Εσωτερικής Αγοράς. Η ανακοίνωση αυτή θα βασίζεται στις γνώμες που διατύπωσε τα τελευταία δύο χρόνια η ομάδα εμπειρογνώμονων για τις εμπορικές επικοινωνίες, η οποία απαρτίζεται από εμπειρογνώμονες στον τομέα της νομοθετικής ρύθμισης της προώθησης των πωλήσεων οι οποίοι έχουν οριστεί από τα κράτη μέλη. Η ανακοίνωση θα καλύπτει τις ακόλουθεςπηρεσίες: γνωστοποίηση προσφορών εκπτώσεων, γνωστοποίηση προσφορών δώρων ή πριμ, καθώς και γνωστοποίηση διαφημιστικών διαγωνισμών.

Θα πρέπει επίσης να σημειωθεί ότι, όσον αφορά τις κάθε είδους εμπορικές επικοινωνίες on-line, η οδηγία 2000/31/ΕΚ του Κοινοβουλίου και του Συμβουλίου της 8ης Ιουνίου 2000 για ορισμένες νομικές πτυχές τωνπηρεσιών της κοινωνίας της πληροφορίας, ιδίως του ηλεκτρονικού εμπορίου, στην Εσωτερική Αγορά(3) προβλέπει ήδη ένα καθεστώς σχετικά με τη χώρα προέλευσης (όπως ορίζεται στο άρθρο 3 και στο άρθρο 6), πράγμα που σημαίνει ότι το περιεχόμενο οποιασδήποτε εμπορικής επικοινωνίαςπόκειται στη νομοθεσία (καιπάγεται στην κανονιστική ευθύνη) της χώρας από την οποία προέρχεται. Όσον αφορά τη γερμανική νομοθεσία σχετικά με τις προσφορές πριμ ή δώρων (Zugabeverordnung), η Επιτροπήπογραμμίζει με ενδιαφέρον ότι οι γερμανικές αρχές έχουν προτείνει την καταργησή της. Η Επιτροπή θα συνεχίσει να παρακολουθεί από κοντά τις εξελίξεις.

(1) COM(96)192 τελικό.

(2) COM(98)121 τελικό.

(3) ΕΕ L 178 της 17.7.2000.